作者：张元干
词牌/韵律：沁园春

paragraphs: 神水华池，汞铅凝结，虎龙往来。
问子前午后，阳销阴长，自然炉鼎，何用安排。
灵宝玄门，烟萝真境，三日庚生兑户开。
泥丸透，尽周天火候，平步仙阶。
蓬莱。
直上瑶台。
看海变桑田飞暮埃。
念尘劳良苦，流光易度，明珠难得，白骨成堆。
位极人臣，功高今古，总蹈危机吞祸胎。
争知我，办青鞋布袜，雁荡天台。